אני נוכרי

"אני נוכרי" (באנגלית: "The Wayfaring Stranger". מוכר גם בשם "Poor Wayfaring Stranger", "I Am a Poor Wayfaring Stranger", או "Wayfaring Pilgrim"), מספר רוד 3339, הוא שיר פולק וגוספל אמריקאי ידוע, שמקורו כנראה בתחילת המאה ה-19.Norman Cazden, Herbert Haufrecht, Norman Studer. Folk Songs of the Catskills. SUNY Press, 1982. 292–294.  השיר עוסק בנפש עגומה הנודדת במסע החיים. כמו שירים עממיים רבים, קיימות גרסאות רבות למילים, וזמרים רבים קשרו אותו לתקופות קשות וחוויות משמעותיות בחייהם – כפי שעשה ברל אייבס באוטוביוגרפיה שלו.

חברי אגודת כותבי המערב של אמריקה בחרו בו כאחד מ-100 שירי המערב הטובים בכל הזמנים.

 היסטוריה 
מקורות השיר אינם ברורים. יש שהעלו סברות כי מדובר בצאצא של בלדת הגבול הסקוטית "The Dowie Dens of Yarrow", בעוד אחרים סבורים כי מקורו בהמנון גרמני בשם "Ich bin ein Gast auf Erden" ("אני אורח בעולם הזה"). ההמנון הגרמני תורגם והודפס במספר רב של ספרי מזמורים באנגלית במהלך המאה ה-19.

לפי הספר The Makers of the Sacred Harp מאת דייוויד וורן סטיל וריצ'רד ה. הולאן, מילות השיר פורסמו בשנת 1858 באסופת המזמורים Christian Songster מאת ג'וזף בייוור, שאספה מזמורים ושירי דת פופולריים באותה תקופה.

במהלך מלחמת האזרחים האמריקאית ובשנים שלאחריה, נודעו מילות השיר בשם המזמור של כלא ליבּי. הסיבה לכך היא שמילות השיר נמצאו כתובות על ידי חייל גוסס מצבא האיחוד, שהיה כלוא בכלא ליבי – מחסן שהוסב לכלא קונפדרטיבי ידוע לשמצה בריצ'מונד, וירג'יניה, בשל תנאיו הקשים ואחוזי התמותה הגבוהים בו. בתחילה סברו כי החייל הגוסס חיבר את המילים כדי לנחם חייל נכה, אך בהמשך התברר שהשיר פורסם עוד לפני מלחמת האזרחים, בשנת 1858, ולפני שכלא ליבי הוסב לשימוש (1862).

 גרסאות בולטות 
בעברית תורגם השיר ככל הנראה על ידי חיים חפר ונקרא בשם "אני נוכרי". השיר פורסם בכמה גרסאות, ובוצע מספר רב של פעמים על ידי זמרים כמו דקלון, אוריאל שלומי, עמיר בניון ואחרים.
 השיר הפך לאחד מהשירים המזוהים ביותר עם ברל אייבס, שנכלל באלבומו מ-1944 בשם The Wayfaring Stranger. אייבס אף השתמש בו כשם לתוכנית הרדיו שלו ב-CBS בראשית שנות ה-40 ולספר האוטוביוגרפי שלו מ-1948.
 פול רובסון ביצע את השיר בקונצרטים שלו בניו יורק בשנים 1945 ו-1947. רובסון, בנו של עבד, שר את השיר בסגנון המזכיר את ה"ספיריטואלים" של המאה ה-19. גרסתו נכללה באוסף Power and the Glory.
 ג'ו סטאפורד כללה את השיר באלבומה המשפיע American Folk Songs משנת 1950.
 אמילו האריס ביצעה גרסה לשיר באלבומה Roses in the Snow משנת 1980. גרסתה הגיעה למקום ה-7 במצעד הקאנטרי של בילבורד ולמקום הראשון במצעד הקנדי.
 אווה קסידי פרסמה גרסה לאחר מותה באלבום Songbird בשנת 1998.
 ג'וני קאש כלל גרסה לשיר באלבומו American III: Solitary Man בשנת 2000.
 ג'ק וייט שר את השיר בדמותו "ג'ורג'יה" בסרט קולד מאונטן (2003), והשיר הופיע בפסקול הסרט.
 נטלי מרצ'נט הקליטה גרסה באלבומה The House Carpenter's Daughter מ-2003.
 השיר הופיע בסרט הבלגי The Broken Circle Breakdown משנת 2012.
 בשנת 2015, הרכב הבלוגראס הנורווגי Hayde Bluegrass Orchestra, בהשראת הסרט הנ"ל, פרסם גרסה ביוטיוב שזכתה ליותר מ-5 מיליון צפיות. הופעה חיה שלהם מ-2018 נצפתה מעל 2.2 מיליון פעמים נוספות.
 גרסה של השיר (בשם "I Am a Poor Wayfaring Stranger") הופיעה בדרמת מלחמת העולם הראשונה 1917 (2019), בביצועו של השחקן ג'וס סלוביק. בעקבות דרישת הקהל, גרסת אולפן פורסמה במרץ 2020.
 השיר בוצע על ידי השחקנים אשלי ג'ונסון וטרוי בייקר כדמויות "אלי" ו"ג'ואל" בסיום המשחק The Last of Us Part II (2020), עם מילים נוספות.
 להקת The Petersens פרסמה גרסה חיה בנובמבר 2021, שזכתה ליותר מ-1.2 מיליון צפיות ביוטיוב ונכללה באלבום Live Sessions, Vol. 4.
 The Longest Johns פרסמו גרסה משלהם בשנת 2022 באלבום Smoke & Oakum וגרסה חלופית להופעות חיות.
 מקהלת הטאברנקל של כיכר המקדש הקליטה את השיר באלבום Peace Like a River, בעיבודו של מק וילברג.
 Reverend Kristin Michael Hayter הקליטה גרסה לאלבומה SAVED!.
 Poor Man's Poison הקליטו את השיר כחלק מהאלבום Providence.
 The Platinum Tears הקליטו גרסה ב-2023 לפסקול הסרט התיעודי The Murals מאת TG Jamroz.
 הופיע גם בסדרת הטלוויזיה כללי המשחק, עונה 2, פרק 5.
 בשנת 2024, האמנית הניסיונית Fern Maddie ביצעה גרסה ששימשה כשיר הנושא לסרט Wayfaring Stranger של הבמאית אנדראה לוקה צימרמן.
 שימש גם כשיר פתיחה לסדרה ההולנדית Black Tulip (Zwarte Tulp) בין השנים 2015–2016, בביצוע של שלבי לין.

 הערות שוליים 

קטגוריה:שירי גוספל
קטגוריה:שירים עממיים